NaiveNeuron/SloPal huggingface dataset:
Borec, Tomáš, minister spravodlivosti SR (2015-09-25):
Ďakujem veľmi pekne, pani predsedajúca. Vážené pani poslankyne, poslanci, dostal som sa do finále v rámci mojich bodov na tejto schôdzi, takže dovoľte, aby som uviedol posledný bod mojich bodov. Čiže predkladám na dnešné rokovanie informáciu o vydaných aproximačných nariadeniach vlády Slovenskej republiky v I. polroku roku 2015 a o zámere prijímania aproximačných nariadení vlády Slovenskej republiky v II. polroku 2015. Informáciu predkladám na rokovanie Národnej rady Slovenskej republiky na základe § 4 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov. Uvedené ustanovenie ukladá vláde Slovenskej republiky pravidelne polročne informovať Národnú radu Slovenskej republiky o aproximačných nariadeniach vlády Slovenskej republiky vydaných v uplynulom období a o ďalšom zámere ich prijímania. Čiže v hodnotenom období vláda Slovenskej republiky prijala a bolo publikovaných 13 aproximačných nariadení vlády Slovenskej republiky, ktoré sú uvedené v prílohe č. 1. V prílohe č. 2 nájdete návrhy aproximačných nariadení vlády Slovenskej republiky, ktoré vláda predpokladá prijať v II. polroku roku 2015. Celkom ide o 20 aproximačných nariadení vlády Slovenskej republiky a vzhľadom na legislatívnu aktivitu inštitúcie Európskej únie sa dá predpokladať, že bude nutné prijať viacej aproximačných nariadení vlády Slovenskej republiky aj nad rámec tohto zámeru. Vážená pani predsedajúca, vážené pani poslankyne, poslanci, dovoľujem si vás požiadať o schválenie uznesenia v predloženom znení. Ďakujem pekne, skončil som.
Lipšic, Daniel, poslanec NR SR (2015-12-08):
Ja budem pokračovať vtedy, keď budem vidieť uznesenie vlády, čo možno kritizovať, ale budem ho rešpektovať akokoľvek absurdné a hlúpe, že, že ministra spravodlivosti bude zastupovať minister poľnohospodárstva. Je to aj prejav akejsi úcty voči parlamentu, si myslím, pán predsedajúci, na ktorej by ste vy mali trvať, aby boli jednak splnené náležitosti, ktoré sú ustanovené v rokovacom poriadku. A po druhé, ak vláda rozhoduje tak, že umožňuje v závažnej legislatíve nahradiť ministra spravodlivosti ministrom poľnohospodárstva, tak to tiež o niečom svedčí, ako vážne, akú vážnosť tomu prikladá. Ak rokujeme o legislatíve v skrátenom konaní, lebo nie je čas, aby sme chránili Slovensko, kde je minister spravodlivosti? Na zahraničnej ceste? A na akej? A tá je prednejšia, ako chrániť Slovensko?! To je prednejšie? A minister vnútra je kde? A minister obrany je kde? (Reakcia z pléna.) Za ministra spravodlivosti.
V. Veteška, podpredseda NR SR: (2004-12-09):
Teraz dávam slovo spoločnému spravodajcovi z ústavnoprávnemu výboru pánovi poslancovi Róbertovi Madejovi, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru.
Danko, Andrej, predseda NR SR (2017-05-09):
Ďakujem. Dávam slovo spravodajcovi, ktorého určil navrhnutý gestorský výbor pre sociálne veci, poslancovi Jánovi Podmanickému.
P. Paška, predseda NR SR: (2009-06-24):
Ešte pani poslankyňa Laššáková.
P. Hrušovský, predseda NR SR: (2003-10-31):
Páni poslanci, prerušujem rokovanie o tomto bode programu, nielen o tomto bode programu, ale aj rokovanie 18. schôdze Národnej rady Slovenskej republiky. Všetkým prítomným pánom poslancom prajem príjemné prežitie sviatkov, oddych počas víkendu a šťastný návrat jednak domov, ale aj späť na rokovanie pokračujúcej 18. schôdze Národnej rady v utorok o 13.00 hodine. Ďakujem pekne, dovidenia, všetko dobré. (Prerušenie rokovania o 13.35 hodine.)
Viskupič, Jozef, poslanec NR SR (2012-07-03):
Ďakujem, pán predsedajúci. Budem reagovať len na pána poslanca Brixiho. Ja troška teraz strácam dôveru, či vôbec má zmysel vystupovať v rozprave a niečo hovoriť o zmysle toho návrhu. Neviem, koľko som vystupoval, myslím, že to bolo do pätnásť minút. Ja som sa snažil povedať, že my momentálne nezavádzame nič nové, žiadne pichačky sa nedejú. Vašu účasť tuná v pléne parlamentu na, dovolím si povedať, 80 % aj tak v momentálnom stave toto zariadenie identifikuje, či ste tu, a zároveň máme duplicitný systém podpisovania. Stojí tam úradníčka, ktorá na tie podpisy dohliada. Predtým tam bola aj kamera nainštalovaná. Myslím si, že toto je a bolo trošička dehonestujúce. My len hovoríme o tom, aby sme upravili rokovací poriadok v tej miere, aby moderný systém zisťovania, keďže už v súčasnosti sa tak deje, sa dial úplne naplno a aby elektronický systém zisťoval účasť poslancov ako jediný možný, aby sme odstránili byrokratický moment. Nuž ak vy to voláte pichačky, tak už súčasne zisťuje vašu účasť v pléne, a keďže vy ste tu výrazne aktívny a mám pocit, že ste si v SMER-e vytiahli najmenšiu zápalku a komentujete takmer každý návrh, ktorý tu bol predkladaný, vašu účasť v pléne identifikuje to, či ste vystúpili v rozprave, alebo sa zúčastnili hlasovania, ak máte kartu zasunutú tuná. To je celé. Viac-menej nejdeme nad rámec a chceme proces len zjednodušiť. Ďakujem.
Matovič, Igor, poslanec NR SR (2016-04-22):
Pán predseda Danko, ja takisto by som sa chcel vyjadriť k tomu, že tak ako vám, aj Robertovi Ficovi prajem osobne pevné zdravie. Nikdy v živote by som si nedovolil čokoľvek si pomyslieť iné, ako priať ktorémukoľvek človeku, aby bol čo najdlhšie zdravý a aby netrpel žiadnymi chorobami. Čo sa týka vášho vystúpenia, hovorili ste o tom, a by som povedal, tak opakovane za posledné dva týždne alebo neviem, koľko to už trvá, také moralistické reči, ako by sme nemali trpieť nenávisťou, nemali by sme sa urážať, nemali by sme používať niektoré slová, ale ja by som vám pripomenul tlačovú konferenciu vašu z tohto týždňa, myslím, že bola v utorok alebo v stredu podvečer. Celá adresovaná mne z vašej strany a bola plná urážok, osočovania, opovrhovania. A preto by som vás chcel požiadať, aby to neboli vo vašom prípade len slová, ale aj skutky. A to je zároveň to, čo viac-menej všetci opoziční poslanci vyčítame v našich vystúpeniach. A, áno, to je možno to politikum, ktoré tam nechcete vidieť, že spochybňujeme programové vyhlásenie vlády nie kvôli tomu, čo ste tam napísali, tých pekných slov je tam kopa, uznávam, tam má po troške zo svojho programu každý z vás, MOST – HÍD necelých 10 %, SNS možno 20 %, áno, niečo ste si presadili, ale podstatní sú ľudia. Čiže nie sú dôležité tie slovíčka, ale tie skutky. A ani vy, ani ostatní ľudia zo SMER-u, ani Béla Bugár nie sú nepopísané listy, každý z nás vie, čo môžeme od vás čakať, a preto máme obavy.
Mičovský, Ján, poslanec NR SR (2014-05-13):
Ďakujem za slovo, vážený pán predseda. Prosím vás, aby sme dali hlasovať na 35. schôdzi aj o tom, že Národná rada Slovenskej republiky vysloví nasledovné uznanie, a to pani starostke obce Devín Ľubici Kolkovej za to, že svojím osobným príkladom nám ukázala, ako verejne jednoznačne a kultivovane preukázať spôsob, ako bojovať proti tomu, aby sa v našej krajine nešíril mrak neznášanlivosti, nenávisti, netolerancie, neúcty k histórii a neúcty k tragédiám, ktoré v tejto histórii nachádzame. Odôvodnenie: Myslím, že tento návrh nevyžaduje žiadne odôvodnenie, vyžaduje, aby sme sa chovali zodpovedne a boli príkladom. Ďakujem.
Paška, Pavol, predseda NR SR (2014-11-08):
Pán poslanec Hlina.
Jurinová, Erika, podpredsedníčka NR SR (2014-03-19):
Ďakujem, pán podpredseda vlády. Dávam slovo spoločnému spravodajcovi z ústavnoprávneho výboru poslancovi Ottovi Briximu, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
B. Bugár, podpredseda NR SR: (2005-01-20):
Chcem vás informovať, že teraz rokujú predsedovia poslaneckých klubov s pánom predsedom Národnej rady. Ak budeme disciplinovaní, tak fakticky máme šancu ešte dnes dokončiť schôdzu Národnej rady. Preto budeme pokračovať ďalej. Nasleduje prvé čítanie o návrhu poslankyne Národnej rady Slovenskej republiky Kataríny Tóthovej na vydanie zákona, ktorým sa dopĺňa zákon č. 140/1961 Zb. Trestný zákon v znení neskorších predpisov (tlač 959). Dávam slovo poslankyni Kataríne Tóthovej, aby návrh zákona uviedla. Pani poslankyňa, nech sa páči.
Šimečka, Michal, podpredseda NR SR (2024-04-17):
Ďakujem pekne a týmto sme vyčerpali zoznam písomne prihlásených do tejto rozpravy, preto sa chcem spýtať, či sa niekto chce prihlásiť ústne. Uzatváram týmto momentom možnosť prihlásiť sa ústne. A, pán poslanec Dostál, prosím, máte slovo.
Grendel, Gábor, podpredseda NR SR (2021-05-28):
Poprosím vás, písomne. Pán poslanec Jarjabek.
Kollár, Boris, predseda NR SR (2023-05-10):
Prosím, prezentujme sa a hlasujeme. (Hlasovanie.) Prítomných 141 poslancov, za 68, proti 29, zdržalo sa 42, 2 nehlasovali. Konštatujem, že Národná rada sa uzniesla, že tento návrh zákona neprerokuje a nebude pokračovať v rokovaní o tomto návrhu. Tým pádom sme vyčerpali všetky hlasovania. Vyhlasujem dvojminútovú prestávku a budeme pokračovať v rokovaní Národnej rady poľovníckym zákonom. (Prestávka.)
Hrušovský, Pavol, predseda NR SR (2011-10-19):
Hlasujeme. (Hlasovanie.) 145 prítomných, 75 za, 70 sa zdržalo. Návrh sme schválili.
Potocký, Milan, poslanec NR SR (2020-07-10):
Ďakujem za slovo, pán predsedajúci. Myslím, že nikto z nás nepochybuje o tom, že hazard ničí ľudské životy a rozbíja rodiny, a preto vítam návrh tohto zákona, ktorý vlastne dáva samosprávam lepšiu možnosť regulovať tento hazard na ich území. Súhlasím s pánom primátorom Nitry, ktorý povedal, že nie je to len o zlepšení sociálnej situácie a bezpečnosti, ale naozaj hazard zmenil aj vizuál našich miest. Ak sa prejdete v menej rozvinutých regiónoch, ako sú mestá Michalovce, Sobrance, Trebišov, tak tieto mestá pomaly pripomínajú Las Vegas. Keď si prejdete centrum týchto miest, tak uvidíte, že vlastne všade je to len samá čínska predajňa, krčma, kasíno, herňa. Takže budem rád, ak sa aj týmto zákonom podarí zmeniť charakter našich miest, že vytlačíme z miest hazard a kasína. Ďakujem pekne.
P. Hrušovský, predseda NR SR: (2003-12-12):
(Hlasovanie.) 147 prítomných, 147 za návrh. Schválili sme.
A. Szögedi, poslankyňa: (2008-10-28):
Pani poslankyňa Kramplová, zrejme ste ma nepochopili alebo teda ja som myslela pri neúcte k inému jazyku, a teda chcela poukázať na to, ako sa v súčasnosti vo vlastivede pre štvrtákov sa objavujú zemepisné názvy, tak to je naozaj neúcta k tomu jazyku. Neviem, či ste to videli. Myslela som konkrétne na toto. Aj v tej súvislosti som to hovorila, alebo teda v tej časti. Ja by som nechala na Maďarskú republiku a tam žijúcu národnosť aj slovenskú vyriešiť problém, ktorý tam je.  Ďakujem pekne.
Kaliňák, Robert, poslanec NR SR (2010-08-10):
Chcel som dať príležitosť pánovi Matovičovi teraz zakričať si hanba, pretože mu chýba časť klubu, asi robia nejakú politickú tlačovku k Liberálnemu domu. Máte príležitosť, keď chcete byť taký spravodlivý, pán poslanec. Stačí zakričať, my vás budeme počuť. Napriek tomu teda nebudem zdržovať, chcem sa opýtať, pán predsedajúci, že či nepočkáme, dokiaľ prídu všetci, aby som náhodou neporušil, lebo tak chceli strašne páni poslanci za SaS byť vždy prítomní na všetkom, tak aby...
Kollár, Boris, predseda NR SR (2022-06-22):
Otváram rozpravu v rámci tretieho čítania . Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Ďuriš Nicholsonová, Lucia, podpredsedníčka NR SR (2018-11-29):
S faktickou poznámkou pán poslanec Heger.
Bugár, Béla, podpredseda NR SR (2018-11-27):
Ďakujem, otváram rozpravu o tomto bode programu a konštatujem, že do rozpravy som dostal jedinú písomnú prihlášku pána poslanca Dostála. Nech sa páči.
M. Číž, podpredseda NR SR: (2007-03-22):
Teraz sa pýtam, či sa chce k vystúpeniam poslancov vyjadriť niektorý člen vlády. Pán minister, nech sa páči.
Ďuriš Nicholsonová, Lucia, podpredsedníčka NR SR (2016-10-21):
Pán poslanec Viskupič.
M. Číž, podpredseda NR SR: (2008-10-23):
Ďakujem pani ministerke, pánovi spravodajcovi, vystupujúcim. Želám vám príjemný večer. (Prerušenie rokovania o 19.02 hodine.)
Jozef Mikuš, poslanec: (2003-10-28):
Z. Martináková, podpredsedníčka NR SR: Prosím, prezentujme sa a hlasujme o tomto návrhu. (Hlasovanie.) Prítomných 135 poslancov, za návrh hlasovalo 133, zdržali sa 2. Schválili sme uvedený návrh.
B. Bugár, podpredseda NR SR: (2005-05-25):
Pán poslanec Lintner, nech sa páči, procedurálny návrh znovu. Ľ. Lintner, poslanec: Ďakujem pekne za slovo, pán predsedajúci. V mene troch poslaneckých klubov, SDKÚ, SMK a ANO, navrhujem do programu tejto schôdze zaradiť bod, ktorým je návrh koncepcie privatizácie Železničnej spoločnosti Cargo Slovakia, a. s., za účasti ministra Prokopoviča.
P. Paška, predseda NR SR: (2008-05-14):
(Hlasovanie.) 138 prítomných, 65 za, 12 proti, 60 sa zdržalo, 1 nehlasoval. Konštatujem, že sme nepostúpili návrh zákona do druhého čítania. Teraz poprosím pána poslanca Miššíka, aby uviedol v prvom čítaní hlasovanie o návrhu poslancov Národnej rady Slovenskej republiky Vladimíra Palka, Pavla Minárika a Rudolfa Bauera na vydanie zákona, ktorým sa mení zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov . Nech sa páči, pán poslanec.
Novotný, Viliam, poslanec NR SR (2011-03-29):
Ďakujem pekne. Pripomínam členom výboru pre zdravotníctvo, že zajtra o 12.30 hod. máme plánované stretnutie so zástupcami Združenia asociácií, ktoré pôsobia v zdravotníctve. O 12.30 hod. v našej zasadačke na výbore pre zdravotníctvo. Ďakujem pekne.
Nehézová, Jana, poslankyňa NR SR (2017-02-07):
Tristopäťdesiatšesť, 356. Tristopäťdesiatsedem ste povedali. Povedali ste 357.
Kollár, Boris, predseda NR SR (2020-10-20):
Ďakujem. Otváram rozpravu. Do rozpravy som dostal dve písomné prihlášky. Prvý vystúpi pán poslanec Richter, nech sa páči, pán poslanec, máte slovo.
Laššáková, Jana, podpredsedníčka NR SR (2015-09-24):
Pán poslanec Huba.
Blaha, Ľuboš, podpredseda NR SR (2023-12-18):
Pán poslanec Ondrej Dostál.
Pčolinský, Peter, podpredseda NR SR (2023-02-07):
Pardon, máte pravdu, ste prihlásený za klub SME RODINA (správne za klub SMER-SD, pozn. red.), čiže máte tridsať minút.
Grendel, Gábor, podpredseda NR SR (2023-05-03):
Otváram rozpravu, do ktorej som dostal tri písomné prihlášky, a to od pána poslanca Mazureka, od pani poslankyne Hatrákovej a od pána poslanca Dostála. Pána poslanca Mazureka nevidím v sále, takže zatiaľ stráca poradie. A v rozprave teda vystúpi pani poslankyňa Katarína Hatráková.
B. Bugár, podpredseda NR SR: (2005-05-20):
Prerušujem rokovanie o tomto bode programu. A zároveň prerušujem dnešný rokovací deň. Budúci týždeň v utorok o 9.00 hodine začneme rokovať tak, ako teda to bolo oznámené. A budeme rokovať, predpokladám, aj v stredu, aj vo štvrtok. Takže dovidenia budúci týždeň v utorok ráno o 9.00 hodine. (Prerušenie rokovania o 13.58 hodine.)
Pčolinský, Peter, podpredseda NR SR (2022-12-05):
Chce zaujať slovo spravodajca? Nie. Prerušujem rokovanie o tomto bode programu. Ďalším bodom programu je prvé čítanie o návrhu poslanca Martina Čepčeka na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov. Návrh zákona má tlač 1312, návrh na jeho pridelenie na prerokovanie výborom je v rozhodnutí č. 1370. Dávam slovo poslancovi Martinovi Čepčekovi, aby návrh zákona uviedol. (Rokovanie o návrhu poslanca Národnej rady Slovenskej republiky Martina Čepčeka na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov , tlač 1312.)
Grendel, Gábor, podpredseda NR SR (2020-11-04):
Prezentujme sa a hlasujeme. (Hlasovanie.) Prítomných 106 poslancov, za 85, proti 1, zdržalo sa 20 poslancov, nehlasovalo 0 poslancov. Konštatujem, že aj tento návrh sme schválili. Pristúpime k hlasovaniu o bode 66 programu. Je to prvé čítanie o vládnom návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja (tlač 256). Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Tomášovi Lehotskému, aby hlasovanie uviedol. (Krátky rozhovor spravodajcu s predsedajúcim mimo mikrofónu.) (Hlasovanie o vládnom návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov a ktorým sa mení zákon č. 218/2013 Z. z. o núdzových zásobách ropy a ropných výrobkov a o riešení stavu ropnej núdze a o zmene a doplnení niektorých zákonov v znení neskorších predpisov , tlač 256.)
M. Fronc, poslanec: (2009-12-09):
Predseda Národnej rady Slovenskej republiky zaradil návrh zákona na program tejto schôdze a súčasne predseda Národnej rady navrhol prideliť návrh zákona na jeho prerokovanie výborom a navrhol gestorský výbor a lehoty na jeho prerokovanie. Konštatujem, že návrh zákona spĺňa všetky náležitosti podľa rokovacieho poriadku Národnej rady a podľa legislatívnych pravidiel na jeho prerokovanie v Národnej rade. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby Národná rada Slovenskej republiky po rozprave o tomto návrhu zákona sa uzniesla, že podľa § 73 ods. 3 písm. c) rokovacieho poriadku odporučí predmetný návrh zákona prerokovať v druhom čítaní. V prípade, že sa Národná rada takto uznesie, potom podľa § 74 ods. 1 zákona o rokovacom poriadku, a to v súlade s návrhom predsedu Národnej rady, odporúčam prideliť návrh zákona na prerokovanie nasledujúcim výborom: ústavnoprávnemu výboru a Výboru Národnej rady pre vzdelanie, mládež, vedu a šport. Za gestorský výbor navrhujem na základe toho, že aj predseda Národnej rady takto určil, výbor pre vzdelanie, vedu a šport s tým, že návrh zákona prerokujú výbory v lehote do 27. januára a gestorský výbor do 29. januára. Pán predsedajúci, skončil som, prosím, otvorte rozpravu.
R. Rafaj, poslanec: (2009-06-26):
Čiže nič iné sa nedeje, minulé, čo bolo deformované, sa opravuje a súčasná prax, ktorá vyplynula zo spoločenskej praxe, sa upravuje. Upravuje sa štandardným spôsobom, na čo poukázal pán poslanec Senko... (Reakcia z pléna.) Tak, aby Bratislava zostala Bratislavou a nie Pozsonyom, pretože sme suverénnym štátom a naozaj nepoznám, nepoznám štát, kde by sa prekladalo hlavné mesto do iného jazyka okrem prirodzenej transkripcie. (Reakcia z pléna: Paríž a Paris.) Paríž a Paris, no vidím, že nerozumiete, hej. (Reakcia z pléna.) Nerozumiete asi cudzím rečiam, bohužiaľ. Ale Bratislava a Pozsony, to sú dve diametrálne odlišné veci. A aj reakcia tu zozadu, kde sedí SMK, aby televízni diváci pochopili, vidia, ako im tento zákon šije do hlavy.
B. Bugár, podpredseda NR SR: (2003-12-03):
(Hlasovanie.) Prítomných 131, za 128, hlasovania sa zdržali 3. Konštatujem, že spomínaný vládny návrh zákona sme schválili . Ďakujem, pán spravodajca. vládnom návrhu zákona o obrannej štandardizácii, kodifikácii a štátnom overovaní kvality výrobkov a služieb na účely obrany (tlač 410). Spoločným spravodajcom je pán poslanec Lajos Ladányi. Nech sa páči, môžete uvádzať jednotlivé hlasovania. L. Ladányi, poslanec: Ďakujem. Vážený pán predsedajúci, vážené pani poslankyne, páni poslanci, vážený pán minister. Vzhľadom na to, že v rozprave nevystúpil žiaden poslanec, pán predsedajúci, prosím, dajte hlasovať o bodoch spoločnej správy 1 až 14 s odporúčaním gestorského výboru schváliť ich.
Grendel, Gábor, podpredseda NR SR (2023-02-02):
Vyhlasujem rozpravu k tomuto bodu za skončenú. Chce zaujať stanovisko v záverečnom slove pani navrhovateľka? Áno? Nech sa páči.
Fecko, Martin, poslanec NR SR (2013-05-28):
Áno?
Gibalová, Monika, poslankyňa NR SR (2012-09-13):
Áno, ďakujem veľmi pekne. Ďakujem vám, pán minister, za odpoveď. Z tejto odpovede je zrejmé, že od roku 2009 významne klesá počet poskytnutej tejto služby, tohto typu služby poskytovanej zo strany obcí. A rovnako klesá počet zamestnancov, ktorí poskytujú túto službu. Ja sa vás ako doplňujúcu otázku chcem opýtať: Pán minister, v čom vidíte vy taký pokles poskytnutých služieb, aj keď je reálne oveľa väčší záujem o túto službu? Ďakujem.
Pellegrini, Peter, podpredseda NR SR (2020-04-02):
Musíte reagovať na pána predsedu strany Fica a cez neho sa môžte nejakým spôsobom dostať k nemu (smiech v sále), ale nemôže to byť, nemôže to byť také priame. (Smiech v sále.)
Gašpar, Tibor, poslanec NR SR (2024-02-08):
Pán predsedajúci, teraz pristúpime k hlasovaniu o prvom odovzdanom pozmeňujúcom návrhu poslankyne Škopovej. O odovzdanom pozmeňujúcom návrhu ako celku nie je možné hlasovať, keďže všetky body pozmeňujúceho návrhu sa vylučujú s už schválenými bodmi spoločnej správy alebo sme už o týchto bodoch hlasovali pri pozmeňujúcich návrhoch poslanca Matoviča, Galka alebo ide o rozširujúce návrhmi... návrhy, s ktorými navrhovateľ nevyjadril súhlas podľa § 94 ods. 2 zákona o rokovacom poriadku. Pán... (Prerušenie vystúpenia predsedajúcim.)
Žiga, Peter, podpredseda NR SR (2024-06-20):
Vážené panie poslankyne, vážení páni poslanci, budeme pokračovať v prerušenom rokovaní. Chcem vás informovať, že vláda Slovenskej republiky doručila Národnej rade návrh na skrátené legislatívne konanie o vládnom návrhu novely zákona č. 330/1991 o pozemkových úpravách, uvedené ako tlač 367, ako aj vládny návrh zákona pod tlačou 368. Preto v mene troch poslaneckých klubov – za SMER, HLAS a SNS – podávam návrh na zaradenie týchto nových bodov do programu 15. schôdze a navrhujem, aby sme návrh vlády prerokovali budúci týždeň v utorok 25. júna po tlači 360. Ak Národná rada rozhodne v rámci príslušného bloku hlasovaní o skrátenom legislatívnom konaní, navrhujem, aby sme bezprostredne pristúpili k prvému čítaniu. Je všeobecný súhlas? (Reakcie z pléna.) Prezentujme sa a hlasujme. (Hlasovanie.) 132 prítomných, 77 za, 53 proti, 2 nehlasovali. Konštatujem, že sme zaradili tieto nové body do programu 15. schôdze a určili termíny ich prerokovania. Pristúpime k hlasovaniu v prvom čítaní o vládnom návrhu zákona o niektorých opatreniach na zlepšenie bezpečnostnej situácie v Slovenskej republike, tlač 364. Dávam slovo spravodajcovi, ktorého určil navrhnutý gestorský výbor pre obranu a bezpečnosť, predsedovi tohto výboru poslancovi Tiborovi Gašparovi, aby hlasovanie uviedol. (Hlasovanie o vládnom návrhu zákona o niektorých opatreniach na zlepšenie bezpečnostnej situácie v Slovenskej republike , tlač 364.)
Daniš, Zoltán, poslanec NR SR (2012-12-12):
Ďakujem za slovo, pani predsedajúca. Nakoniec to najlepšie? Vôbec si to nemyslím. Vážený pán poslanec, pri vyratúvaní pozitív rozpočtu ste sa obmedzili, dve položky ste povedali, dve. To je žalostne málo. A potom ste sa obmedzili skutočne už na tendenčné a dokonca neseriózne hodnotenie tohto materiálu. Rozhodne nemôžem s vami súhlasiť, s vaším názorom. Naopak, chcem zvýrazniť základnú filozofiu vlády. Napríklad ja ako technik výrazne oceňujem snahu posilniť výstavbu dopravnej infraštruktúry. Nechcem tu predsa vyratúvať všetky efekty, ktoré z tohto plynú pre spoločnosť v tejto chvíli, chcem zdôrazniť len tú skutočnosť, ako tieto investície výrazne pomáhajú hospodárskemu rastu. Je predsa všeobecne známe, že stavebníctvo má široký multiplikačný efekt a teda sekundárne ovplyvňuje rozvoj ďalších odvetví a tým výrazne pomáha riešiť nezamestnanosť. Ja v tejto súvislosti chcem oceniť aj nárast, konkrétne skoro o 7 % na podporu bývania. Tiež ste na to pozabudli. A taktiež fakt, že aj Štátny fond rozvoja bývania má pripravených o skoro 13 % viac finančných prostriedkov, čo konkrétne predstavuje ďalších 20 mil. eur navyše. A takto by som mohol v tých pozitívach, pán poslanec, pokračovať ďalej. Ďakujem.
Poliačik, Martin, poslanec NR SR (2011-07-11):
Pán kolega Brocka, ja sa musím pridať ku kolegom. Som rád, že kolega Fořt spomenul to, čo sa týka hlavne teda študentov, lebo za mojich študentských čias práce za kasou v hypermarketoch boli jedny z najlepšie platených a najvyhľadávanejších brigád, ktoré študenti využívali. A to sa netýka len Bratislavy, to sa týka Trnavy, to sa týka Prešova. Mal som veľa známych vtedy na Prešovskej univerzite, ktorí práve prácou za pokladňou počas sviatkov mali možnosť, keďže z Prešova chodiť domov na jeden deň sviatku sa neoplácalo, si privyrábať takýmto spôsobom. A myslím si, že sa to robí doteraz. Ďalší fakt, ktorý ešte nebol spomenutý, je ten, že všetky slovenské mestá nad 50 000 obyvateľov s výnimkou Banskej Bystrice a Zvolena sa nachádzajú do jednej hodiny cesty od štátnych hraníc. Čo si myslíte, keď zavrieme obchody v štátne sviatky a v okolitých štátoch tie obchody zavreté nebudú, kam tí ľudia pôjdu? Turistiku obchodnú máme rozvinutú už teraz. Týmto ju iba podporíme. To znamená, ľudia veľmi radi tú jednu hodinku cesty absolvujú, zoberú celú rodinu a pôjdu nakupovať do Čiech, do Maďarska alebo do Poľska a tie peniaze, ktoré mohli spolu s celou rodinou, na ktorej vám tak záleží, minúť, pričom mohli prispieť tak do štátneho rozpočtu Slovenskej republiky, vyvezú odtiaľto von a minú ich niekde inde. To znamená, súhlasím s kolegami, že ten návrh je skôr populistický ako pragmatický a navyše jeho dôsledkami by boli väčšie mínusy ako morálne plusy, o ktorých ste hovorili.
Osuský, Peter, poslanec NR SR (2020-03-25):
Ďakujem pekne. Kolega Dostál sa v úvode svojho vystúpenia dotkol toho, že tento predložený zákon bol posúdený v zásade ako zákon o špicľovaní. Počuli sme to tu pred chvíľkou od reprezentanta strany, ktorá dokázala ničiť život Romana Mikulca tým, že pracovníci rezortu ním, ňou vedenej, sa dopustili pokusu o zničenie ľudskej existencie podstrčením falošnej SD karty, z ktorého po rokoch bol krivo obvinený očistený, a niekto bude hovoriť o špicľovaní a o tom, že ja som sedel v spoločnosti zločinca, to tu zaznelo, Ľubomíra Galka. No ak ja som sedel v spoločnosti zločinca Ľubomíra Galka, tak ten, ktorý tieto slová vyriekol, sedí roky v Alcatraze. (Potlesk.)
Dostál, Ondrej, poslanec NR SR (2018-10-24):
Pán predsedajúci, dovoľte, aby som pred uvedením spravodajskej informácie privítal na balkóne skupinu študentov Právnickej fakulty Univerzity Komenského. (Potlesk.)
Lackovič, Marek, poslanec NR SR (2024-02-07):
Ďakujem veľmi pekne. No za tých osem sekúnd nestihnem toho asi veľa povedať, ale boli tam vážne nedostatky aj v prípade pána Kováčika, ale nestihnem ich... (Prerušenie vystúpenia časomerom.)
Laššáková, Jana, podpredsedníčka NR SR (2015-09-30):
Nech sa páči, pán spravodajca.
Sulík, Richard, predseda NR SR (2011-07-11):
Pán poslanec Jasaň bude reagovať na faktické poznámky.
Ďuriš Nicholsonová, Lucia, podpredsedníčka NR SR (2017-09-12):
S reakciou na faktické poznámky pani poslankyňa Zimenová, nech sa páči.
Číž, Miroslav, poslanec NR SR (2014-10-30):
Ďakujem pekne. No, pani poslankyňa, každý si volíme spôsob politického zápasu. Keď sa vám tento zdá náležitý a prirodzený, nech sa páči, ale skúsim inak. Hovoril jeden filozof, taký dosť veľký, o obrovskom civilizačnom úpadku tejto doby a tá je podmienená, samozrejme, aj materiálnou bázou a aj filozofiou spravovania štátov. Žijeme v dobe vykradnutých štátov v národných, kolabujúcich, šetriacich, zadlžených, na základe politiky, ktorú ste tu tak nadšene hájila. Vynikajúca, krásna, ale celá Európa. Samozrejme, Fico je za to, ten spôsobuje sociálny kolaps v Maďarsku, Poľsku, v konečnom dôsledku v Česku a podobne. Pád občanov do 20-percentnej osobnej biedy. Pani poslankyňa, vy celý čas, čo ste tu, a vaša strana, podporujete cielenú politiku likvidácie sociálneho štátu. A nehanebne sa idete tváriť, že vy chránite dôchodcov a neviem koho a tak ďalej. Vy tam necítite ten rozpor? Ste mladá, máte právo ešte na všetko možné a vecne sa nechcem púšťať do čoho, hovoríte netreba. Ale ten spôsob, kolaps, absolútne, maximy v každom slova zmysle. Konštrukciu, ktorú si vymyslíte, toto by aj mohlo byť, mi okamžite dávate za pravdu, jak sa chcete nazývať, že ste slušný človek? Veď človek, ktorý nerešpektuje dôstojnosť iného, nemôže byť slušný. Elementárnu vec. Takže aspoň základné etické hodnoty si dajte do svojho politického zápasu, aby sme si vás mohli trošku vážiť ako korektného protivníka. Pokiaľ budete robiť toto, to sú extrémistické táraniny, ktorých jediným cieľom je urážať a bez problémov vedome klamať. Hazardujete s pojmami, hazardujete s vecným stavom. To, čo ste tu predviedli, bolo niečo otrasné. A čudujem sa, že to urobila dáma.
P. Hrušovský, predseda NR SR: (2004-02-04):
E. Černá: Ďakujem. Spoločná správa výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky s Opčným protokolom k Dohovoru o právach dieťaťa a o účasti detí v ozbrojených konfliktoch a s Opčným protokolom k Dohovoru o právach dieťaťa o predaji detí, detskej prostitúcii a detskej pornografii vo výboroch Národnej rady Slovenskej republiky v druhom čítaní. Výbor Národnej rady Slovenskej republiky pre sociálne veci a bývanie ako gestorský výbor pri rokovaní o návrhu na vyslovenie súhlasu Národnej rady Slovenskej republiky s Opčným protokolom k Dohovoru o právach dieťaťa a o účasti detí v ozbrojených konfliktoch a s Opčným protokolom k Dohovoru o právach dieťaťa o predaji detí, detskej prostitúcii a pornografii podáva Národnej rade Slovenskej republiky podľa § 79 ods. 1 a § 88 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu. Predseda Národnej rady Slovenskej republiky rozhodnutím z 15. decembra 2003 č. 496 pridelil návrh na prerokovanie Výboru Národnej rady Slovenskej republiky pre obranu a bezpečnosť, Výboru Národnej rady...
Jurinová, Erika, podpredsedníčka NR SR (2013-01-29):
Chce zaujať stanovisko aj pán spravodajca? Prerušujem rokovanie o tomto bode programu. A nasleduje prvé čítanie o vládnom návrhu zákona, ktorým sa mení a dopĺňa zákon č. 476/2008 Z. z. o efektívnosti pri používaní energie (zákon o energetickej efektívnosti) a o zmene a doplnení zákona č. 555/2005 Z. z. o energetickej hospodárnosti budov a o zmene a doplnení niektorých zákonov v znení zákona č. 17/2007 Z. z. v znení zákona č. 136/2010 Z. z . Vládny návrh zákona má parlamentnú tlač 340, návrh na jeho pridelenie na prerokovanie výborom je v rozhodnutí č. 330. Opäť vás poprosím, pán minister Malatinský, o uvedenie vládneho návrhu.
Glváč, Martin, minister obrany SR (2015-11-12):
Ďakujem veľmi pekne. V prvom rade sa ospravedlňujem za meškanie. Ste v svojej práci rýchlejší ako tuná smetiari na Palisádoch, ktorí zablokovali cestu. Ešte raz, ospravedlňujem sa. Vážení páni poslanci, poslankyne, vážená pani predsedajúca, predkladám vám na prerokovanie vládny návrh ústavného zákona, ktorým sa mení ústavný zákon č. 227/2002 o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov. Cieľom tejto úpravy je rozšíriť zloženie ozbrojených síl Slovenskej republiky o vojakov dobrovoľnej vojenskej prípravy, vytvoriť podmienky pre posilnenie spôsobilosti ozbrojených síl Slovenskej republiky doplnením vojakov zo záloh pri plnení úloh ozbrojených síl Slovenskej republiky v stave bezpečnosti bez potreby vyhlásenia krízového stavu. Pojem „vojak v zálohe povolaný na výkon odbornej prípravy“ sa nahrádza pojmom „vojak v zálohe povolaný na pravidelné cvičenie alebo na plnenie úloh ozbrojených síl Slovenskej republiky“. Navrhovaná právna úprava súčasne vytvára legislatívne podmienky pre zavedenie dobrovoľnej vojenskej prípravy, ktorá umožní občanom Slovenskej republiky dobrovoľne sa pripravovať na obranu štátu. Návrhom ústavného zákona sa upravujú aj ustanovenia súvisiace so zmenou v organizácii miestnej štátnej správy. S pripomienkou k vládnemu návrhu ústavného zákona, ktorá je uvedená v spoločnej správe výborov, súhlasím. Dovoľujem si vás požiadať o schválenie predloženého vládneho návrhu ústavného zákona. Ďakujem veľmi pekne.
Galis, Dušan, poslanec NR SR (2010-12-10):
Pardon. Najprv budeme hlasovať o návrhu výboru a nakoniec o návrhoch podaných poslancami. Zároveň, pán predsedajúci, prosím, dajte hlasovať o návrhu zo spoločnej správy s odporúčaním gestorského výboru neschváliť.
P. Prokopovič, poslanec: (2008-09-16):
Čo sa týka faktickej poznámky pani poslankyne Vaľovej. Ja nespochybňujem možno snahu pani ministerky, že chce, aby mali aj živnostníci vyššie dôchodky, ale prečo im to vnucuje? Prečo aj vy obhajujete to, že niekomu ideme vnucovať? Veď on je normálny rozmýšľajúci tvor. A verte mi, však ste boli tiež živnostníčka, že keď ide niekto podnikať, tak asi si dobre premyslí a vie, do čoho ide? Tak prečo mu za každú cenu vnucovať, musíš vyššie platiť, aby si mal vyšší dôchodok, keď on povie, že jemu stačí toľko. To potom by sme mohli ďalšej kategórii, ktorá má vyššie príjmy, povedať, plať si vyššie, aby si mal vyšší dôchodok. Veď tu ide práve o to dobrovoľné, tu ide o to, aby každý sám v slobodnej spoločnosti sa mohol rozhodnúť, čo chce robiť, a nie aby mu niekto niečo vnucoval. Ani pani ministerka, ani nikto iný. Ďakujem pekne.
Šudík, Tomáš, poslanec NR SR (2020-11-26):
Môžem? Vážené panie poslankyne, vážení poslanci, vážení prítomní, v rozprave nevystúpil žiaden poslanec, a preto prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Ďuriš Nicholsonová, Lucia, podpredsedníčka NR SR (2017-11-28):
No ako to je s tým mikrofónom pre pána ministra? (Reakcie z pléna.)
Paška, Pavol, poslanec NR SR (2012-02-29):
Ďakujem pekne, pán predseda. Chcem vás požiadať, aby pani ministerka spresnila, čo nám vlastne povedala. Ona akceptuje len posunutie účinnosť pôvodného návrhu zákona, ktorý sa týkal verejného obstarávania a namieta, že všetky ostatné návrhy, ktoré odzneli v rozprave nedáva súhlas. Áno?
Šimečka, Michal, podpredseda NR SR (2023-12-08):
S reakciou na faktické poznámky pán poslanec Pročko.
Bugár, Béla, podpredseda NR SR (2018-06-14):
To je 1024, sa mi zdá a...
Paška, Jaroslav, poslanec NR SR (2016-10-25):
Ďakujem za slovo, vážený pán predseda. Chcel by som pánovi Krajčímu poďakovať za jedno z mála vecných a konštruktívnych vystúpení k problematike rokovacieho poriadku. Je pravda, že všetky ustanovenia nie sú absolútne dokonalé a že ten výklad, či už sa to týka audiovizuálnych zariadení alebo teda možno aj používania mobilných telefónov, ktoré budú majetkom Národnej rady, budú zapožičané poslancom alebo poslaneckým klubom, sa dá vykladať rôzne. Ale sme kultúrni a civilizovaní ľudia, vieme si to vyhodnotiť, a keby bol nejaký problém s výkladom ustanovenia, tak vieme požiadať ústavnoprávny výbor, aby nám to vyložil. Ale to, čo považujem za dôležité, to, čo už zaznelo vo vašom, v úvode vášho vystúpenia, že cieľom tohto rokovacieho poriadku je zefektívniť rokovanie Národnej rady, aby sa nestávalo to, čo predviedla vaša kolegyňa-predrečníčka, ktorá pri téme o rokovacom poriadku začala preberať absolútne iné témy, ako sexuálny život mladistvých a podobne, ktoré naozaj pri rokovaní o rokovacom poriadku nepatria na stôl. Teda z tohto pohľadu si myslím, že naozaj venujme sa tomuto problému a možno nájdeme aj iné medzery v rokovacom poriadku, ktoré neskôr budeme možno musieť meniť. Ale teraz vnímajme túto predlohu ako pozitívny úmysel zefektívniť rokovanie Národnej rady tak, aby nedochádzalo k zbytočným konfliktom, aby sme rokovali kultivovane a civilizovane ako v ostatných parlamentoch. Ďakujem za pozornosť.
Sulík, Richard, predseda NR SR (2011-09-14):
S faktickou poznámkou sa prihlásili traja poslanci. Uzatváram možnosť. S faktickými poznámkami sa prihlásili siedmi poslanci, uzatváram možnosť sa prihlásiť s faktickou. Pán Slota, faktická? Ôsmi poslanci. Uzatváram možnosť. A slovo má pán poslanec Maďarič.
B. Bugár, podpredseda NR SR: (2005-06-28):
M. Juščík, poslanec: Ďakujem, pán podpredseda. Vážený pán premiér. Už je samozrejmosťou každé vaše vystúpenie, ak sú, ste si privlastnili vojenskú terminológiu, že útok je najlepšia obrana. To už, samozrejme, pri každom vašom vystúpení je. A na kohože útočíte? Automaticky na prvom mieste sú komunisti. Ale nezastavili ste sa ani chvíľu nad tým, alebo vôbec ani ste sa možno nezamysleli, že práve vďaka privatizácii, rozkrádaniu majetku, ktorý bol vybudovaný a vytvorený v období socializmu a teda za pôsobnosti komunistov, ste ho rozpredali a rozkradli. A nie ste vstave odpovedať na otázky predkladateľa pána poslanca Fica. Pritom ste, na druhej strane treba povedať, zadlžili túto republiku nevídanie. Dlh 26,3 miliardy dolárov narástol nevídane. A to, čo hovoríte, že chodíte pomedzi ľudí, počúvate a s takou intenzitou ako vy hovoríte, ako ich rád počúvate a ako ich máte rád, tak na druhej strane by som chcel povedať, že aj my chodíme, aj my počúvame. A viete čo, tak trochu, aby sme neboli takí prísni, čo hovoria o vás všeobecne? Áno, je to vláda ministra Ivana Mikloša, ktorej predsedá Mikuláš Dzurinda. Tak to hovoria na druhej strane. Tak nielen to, čo vy chcete deklarovať, že možno aké chvály o vás. Hovoria aj ináč. Ubiedení, hladní, utrápení ľudia nechvália. Jednoznačne nadávajú. A to by ste si mali uvedomiť aj na dnešnej schôdzi. Ďakujem.
Mizík, Stanislav, poslanec NR SR (2021-09-22):
Ďakujem za slovo. Viete, pán Tomáš, pýtali ste sa prečo, kde je problém, keď predstavitelia vládnych strán, či Matovič, či Sulík a ďalší, podporovali referendum, či to mali dokonca aj vo svojich programoch. No čo vám poviem, boli to iba reči, prázdne reči, tárania. A prezidentka? To isté. A čo sa čudujete, aj keď iba básnickou otázkou sa čudujete, však ste z mediálneho prostredia. Neviete, ako to chodí? A dal by som vám taký príklad. Videl ste film Forrest Gump, tú záverečnú scénu, keď sedel a videl také pierko, ako taký vánok to pierko posúval. No a to pierko je vlastne symbol tých rečí Matoviča, Sulíka či prezidentky. Kam vietor, tak zafúknu aj názor, aj svoje slová. Ďakujem za slovo.
Bugár, Béla, podpredseda NR SR (2018-05-15):
Pán poslanec Budaj.
Bugár, Béla, podpredseda NR SR (2018-12-06):
Ďalej v rozprave vystúpi pán poslanec Dostál, nech sa páči.
Žitňanská, Jana, poslankyňa NR SR (2021-10-20):
Ďakujem pekne, pán predseda. Vážené kolegyne, kolegovia, spoločná správa neobsahuje žiadne pozmeňujúce návrhy. V rozprave bol podaný jeden pozmeňujúci návrh. Nakoľko bol dnes v rozprave podaný pozmeňujúci návrh v zmysle § 83 ods. 4 rokovacieho poriadku, dajte, prosím, hlasovať o skrátení lehoty.
Ďuriš Nicholsonová, Lucia, podpredsedníčka NR SR (2017-05-10):
Vyhlasujem rozpravu k tomuto bodu za skončenú. Chcem sa opýtať pána ministra, či chce v rámci záverečného slova vystúpiť. Nech sa páči.
B. Bugár, podpredseda NR SR: (2005-12-13):
(Hlasovanie.) Prítomných 117, za 5, proti 10, zdržalo sa 100 poslancov, nehlasovali 2. Tento bod sme neschválili. Nech sa páči.
Glváč, Martin, podpredseda NR SR (2016-10-14):
Vážené panie poslankyne, vážení páni poslanci, otváram tretí rokovací deň 10. schôdze Národnej rady Slovenskej republiky. Na dnešnom rokovacom dni o ospravedlnenie neúčasti požiadali páni poslanci Fecko, pani poslankyňa Gaborčáková, Poliačik a Vörös. A na zahraničnej pracovnej ceste je pán Osuský. Pokračujeme v prerušenej rozprave v prvom čítaní o vládnom návrhu.... Procedurálny návrh, nech sa páči.
M. Hort, podpredseda NR SR: (2007-12-06):
Bol posledným, ktorý bol prihlásený do diskusie k tomuto bodu. S faktickými poznámkami na jeho vystúpenie sa nehlási nikto, preto uzatváram rozpravu o tomto bode. Pýtam sa pána ministra, či chce zaujať v záverečnej reči stanovisko. Nech sa páči, pán minister.
Tomanová, Viera, poslankyňa NR SR (2014-07-09):
Ďakujem pekne, pani predsedajúca. Pán poslanec Novotný, mne nedá predsa len, aby som nezareagovala, nezopakovala, hoci som to tu povedala už desaťkrát. Definície patria do teórie zadefinovanej vo vlastnej teórii vedného odboru, v tomto prípade sociálnej práce. V tomto zákone bolo potrebné definovať pojmy v danom kontexte zákona, ktoré sú. Doplnili sme ich o interpretačné pravidlo, dokonca ak si vezmete, tak definícia je analogická, aká tu odznela, neviem či zo strany pani Jurinovej, alebo pani, pani tejto. Takže, prosím, už skutočne znevažovať niečo a donekonečna dehonestovať. Pokiaľ ide o sociálne služby, pán Novotný, sedeli ste tu v roku 2002 v parlamente? Schválili ste odovzdanie kompetencií v oblasti sociálnych služieb totálne nepripravené, nedoriešené z hľadiska finančného odovzdania obciam a vyšším územným celkom? Schválili? Zobrali ste ho zo štátnej správy. Jeden nezmysel najväčšieho rangu. Okamžite behom roka vypadlo viac ako 20-tisíc ľudí spod poberania opatrovateľskej služby. Dodnes opatrovateľskú službu poskytuje jedna tretina obcí. Nechcem rozoberať, čo všetko sa udialo v sociálnych službách. Takže, prosím, neničte niečo. A viete veľmi dobre, že je tam obrovský problém dohodnúť sa s obcami, so samosprávami, sú dve riešenia. Buď zaviesť klasický, nemecký „pflegeversicherung“, teda poistenie sa pre účely sociálnych služieb, čo ja považujem za najsprávnejšie, alebo sa vrátiť naspäť k príspevku zo strany štátu. To je jediné definitívne vyriešenie sociálnych služieb a príspevok na strany občanov, pozrite sa, ako dopadli Česi, z 11 miliárd sa vyšplhali na 23 miliárd. Máme na to? Nemáme na to. (Potlesk.) A už naposledy, pán Novotný, nechcem hovoriť invektívy, tak ako to povedala pani Vierka Šedivcová, ale nedá mi pri tom, čo si tu človek... (Prerušenie vystúpenia časomerom.)
Kvasnička, Marián, poslanec NR SR (2014-12-11):
Ďakujem veľmi pekne. Ja ďakujem za vysvetlenie. Ja tú racionalitu cítim, samozrejme, len si nenahovárajme, že aj rozpočet je nepolitický zákon, on tiež takto funguje. Ja viem, keď je tam garantovaná výška, ktorá by išla televízii, mohlo by to zlepšiť a asi by to aj zlepšilo stav, v akom funguje, a teda jej nejaké východiská materiálne. Ale inú vec mám pred očami. Inštitúcie, ktoré sú zavesené na štátnom rozpočte a by som povedal aj veľké inštitúcie, aj keď ich nechcem teraz menovať, a to, že majú garantované peniaze na svoju činnosť, mnohokrát znamená nulová dynamika, nulový progres a že tie peniaze fakticky prejedia na vlastnú reprodukciu. Ako obávam sa, že aj pri garantovanom štátnom rozpočte alebo podiele zo štátneho rozpočtu pre RTVS ako takéto riziká hrozia, pretože mám naozaj porovnateľnú skúsenosť z inštitúcií, ktoré v takomto režime už fungujú. A nenahovárajme si, že fungujú v zmysle nejakej objektivity. Je to tiež priestor, ktorý je tu turbulentný a politicky sa dá ohýbať. Ďakujem.
Laššáková, Jana, podpredsedníčka NR SR (2014-07-01):
S reakciou pán poslanec Poliačik, nech sa páči.
A. Belousovová, podpredsedníčka NR SR: (2007-05-09):
Nech sa páči, pani poslankyňa, máte slovo.
Laurenčík, Milan, podpredseda NR SR (2021-03-19):
Ďalšiu faktickú má pán poslanec Richard Takáč.
K. Cibulková, poslankyňa: (2007-06-20):
Ústavnoprávny výbor Národnej rady ako gestorský výbor k vládnemu návrhu zákona o registri trestov a o zmene a doplnení niektorých zákonov podáva Národnej rade Slovenskej republiky podľa § 79 ods. 1 rokovacieho poriadku spoločnú správu výborov Národnej rady Slovenskej republiky. Národná rada Slovenskej republiky uznesením z 10. mája 2007 č. 340 pridelila vládny návrh zákona o registri trestov a o zmene a doplnení niektorých zákonov na prerokovanie týmto výborom: Ústavnoprávnemu výboru Národnej rady, Výboru Národnej rady pre financie, rozpočet a menu, Výboru Národnej rady pre verejnú správu a regionálny rozvoj, Výboru Národnej rady pre obranu a bezpečnosť, Výboru Národnej rady pre ľudské práva, národnosti a postavenie žien a Výboru Národnej rady Slovenskej republiky pre sociálne veci a bývanie. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Vládny návrh zákona o registri trestov a o zmene a doplnení niektorých zákonov odporúčali Národnej rade schváliť Ústavnoprávny výbor Národnej rady, Výbor Národnej rady pre financie, rozpočet a menu, Výbor Národnej rady pre verejnú správu a regionálny rozvoj, Výbor Národnej rady pre obranu a bezpečnosť, Výbor Národnej rady pre ľudské práva, národnosti a postavenie žien a Výbor Národnej rady pre sociálne veci a bývanie. Z uznesení výborov Národnej rady Slovenskej republiky podľa správy vyplýva 18 pozmeňujúcich návrhov, ktoré sú súčasťou spoločnej správy, ktorú máte pred sebou, a preto ich nebudem podrobne čítať. Gestorský výbor odporúča hlasovať o pozmeňujúcich a doplňujúcich návrhoch nasledovne: spoločne o bodoch 1, 2, 3, 4, 5, 6, 7, 8, 9, 10 11, 12, 13, 14, 15, 16, 18 s návrhom gestorského výboru schváliť ich, osobitne o bode 17 s návrhom gestorského výboru neschváliť ho. Gestorský výbor na základe stanovísk výborov k vládnemu návrhu zákona o registri trestov a o zmene a doplnení niektorých zákonov vyjadrených v ich uzneseniach uverejnených pod bodom III tejto správy a stanovísk poslancov gestorského výboru vyjadrených v rozprave k tomuto návrhu zákona podľa § 79 ods. 4 písm. f) a § 83 rokovacieho poriadku odporúča Národnej rade vládny návrh zákona o registri trestov a o zmene a doplnení niektorých zákonov schváliť v znení schválených pozmeňujúcich a doplňujúcich návrhov uvedených v tejto správe. Spoločná správa výborov Národnej rady Slovenskej republiky o prerokovaní vládneho návrhu zákona o registri trestov a o zmene a doplnení niektorých zákonov vo výboroch Národnej rady v druhom čítaní bola schválená uznesením Ústavnoprávneho výboru Národnej rady z 18. júna 2007 č. 201. Týmto uznesením ma výbor zároveň poveril predložiť návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku. Pani predsedajúca, prosím vás, otvorte rozpravu.
Jurinová, Erika, podpredsedníčka NR SR (2014-06-03):
S reakciou na faktické poznámky pán predseda Národnej rady.
Figeľ, Ján, podpredseda NR SR (2015-03-12):
Ďalším rečníkom prihláseným do rozpravy a podľa poradia je Zsolt Simon, nech sa páči.
Ďuriš Nicholsonová, Lucia, podpredsedníčka NR SR (2016-10-26):
V rozprave teraz vystúpi pán poslanec Viskupič. Nech sa páči.
Blanár, Juraj, podpredseda NR SR (2020-11-04):
Ctené kolegyne, kolegovia, budeme pokračovať ďalším bodom dnešného rokovania, ktorým je vládny návrh ústavného zákona, ktorým sa mení a dopĺňa ústavný zákon č. 493/2011 Z. z. o rozpočtovej zodpovednosti . Tento návrh je pod číslom tlače 265 a návrh na jeho pridelenie na prerokovanie výborom je v rozhodnutí č. 257. Takže poprosím pána podpredsedu vlády, aby sa ujal slova a predstavil tento návrh zákona. Nech sa páči, máte slovo.
Janckulík, Igor, poslanec NR SR (2019-10-17):
Ďakujem, pán minister za odpoveď, lebo tie otázky neboli úplne rovnaké, tak preto som chcel, že aby bola... (Prerušenie vystúpenia ministrom dopravy a výstavby SR.)
Verešová, Anna, poslankyňa NR SR (2018-12-03):
Ďakujem. Zarazilo ma, že pán poslanec Tomáš trošku neguje alebo znevažuje názory rodičov. Áno, tá petícia sa volala Väčšia výplata pre pracujúcich rodičov a obedy zadarmo pre deti z nízkopríjmových rodín. Aby ste zachovali obedy pre deti z nízkopríjmových rodín, aby ste ten dotačný systém zachovali pre tieto deti. A pre ostatné deti chcú rodičia viac peňazí v peňaženke. Takzvané obedy zadarmo a som presvedčená, teda tak úfam sa, že naši kolegovia a kolegyne v pléne už odteraz budú hovoriť o takzvaných obedoch zadarmo, ako aj o takzvaných vlakoch zadarmo. Pán poslanec Tomáš, nemajú všetci študenti a nemajú všetky deti, ktoré študujú, vlaky zadarmo, ako to rozprávate. Sú to študenti, ktorí chodia autobusmi, ktorí, doteraz ste vlastne nedokázali, to, čo ste sľubovali, že budú ešte aj autobusy prichádzať ku vlakom, nemajú všetci študenti. Systémová pomoc pre študentov, pre rodičov, ktorí majú študujúce deti, by bola, aby ste im dali nejaký príspevok na štúdium. Ale nie, prosím vás, len niektorým takzvané vlaky zadarmo. Rodičia sú podľa poslanca Blahu oligarchovia? Prosím vás pekne, skúsme zostať v tej rovine odbornej, pretože sme pri novele zákona o dotáciách v pôsobnosti ministerstva práce, sociálnych vecí a rodiny. Toto, čo som tu často započula, je o politikárčení, o populizme. Prosím vás, ak sa nemáte odborne vyjadrovať k dotáciám z pôsobnosti ministerstva práce, sociálnych vecí a rodiny, tak sa nevyjadrujte. V podstate je tam podpora a príspevok pre deti, ktoré sú zo sociálne znevýhodneného prostredia, a to znamená, že môže byť aj pre... (Prerušenie vystúpenia časomerom. )
Sopko, Miroslav, poslanec NR SR (2020-01-21):
Ďakujem. Žiadam a zároveň navrhujem zaradenie nového bodu programu, a to je, aby vláda Slovenskej republiky predložila správu o vyhlásení mimoriadnej situácie v Košickom i Prešovskom kraji z dôvodu znečistenia okolia mesta Strážske PCB látkami. Odôvodnenie: Ako volení zástupcovia občanov musíme vedieť, v akom časovom horizonte prebehne sanácia kontaminovaného územia i výsledky všetkých kontrol, expertíz, analýz. Obyvatelia Zemplína na to už čakajú vyše tridsať rokov. Ďakujem.